text:  » Данъчно облагане и такси » Покупка на недвижим имот
   22 Ян. 2016  ClubSchetovodstvo.bg
  Етикети: продажба на имот, данъчно събитие, данъчен кредит
  Фирма е в договорни отношения във връзка със закупуване на апартамент в курортен комплекс. Този апартамент след това ще бъде отдаден на фирма, която менажира целия курортен комплекс /с цел тя да го предлага на турист/.
  Възникват няколко казуса: продавачите-собственици в предварителния нотариален акт са 5 юридически лица, наречени в нотариалния акт продавач. Купувачът е 1 юридическо лице. Всички са регистрирани по ДДС. В нотариалния акт се договаря обща цена 25000 евро, но първоначално купувачът заплаща 2000 евро и в следващите 48 месеца заплаща остатъка съгласно погасителен план, при лихва 8 %, като се договоря плащането да става в полза на една от фирмите-собственици. В нотариалния акт пише че собствеността се прехвърля в деня на нотариалния акт, но също че се учредява ипотека в полза на продавачите /тъй като реално не е заплатена цялата стойност на имота/.
  1. На коя дата може да се счита че настъпва данъчно събитие, може ли да се счита, че се прехвърля собствеността, щом се учредява ипотека в полза на продавача?
  2. За каква стойност трябва да се издаде фактура от продавача и ще може ли купувачът да ползва данъчен кредит?
  3. Всичките ли собственици трябва да издадат фактури съгласно % идеални части, които имат по нотариален акт или може да упълномощят една фирма, примерно тази която ще получава плащанията - как е законосъобразно?
  4. Може ли продавачът да издаде една фактура за 2000 евро и после при всяко от плащанията да си издава фактура съгласно погасителния план - ще има ли право на данъчен кредит купувача?
  Отговор на въпроса дава експерт Ели Марова:
  "1. На датата на прехвърляне на собствеността настъпва данъчното събитие и тази дата е датата на нотариалния акт. Ипотеката е гаранция за плащането и не променя факта, че фирмата става собственик на имота.
  2. Ако в нотариалния акт цената е определена общо 25 хил.евро без уточнение, че ДДС се дължи отделно, тогава фактурата трябва да е на обща стойност 25 хил. евро.
  3. Всички собственици трябва да издадат фактури според процентното разпределение на собствеността. Всяка една фирма от собствениците..."